open-index/open-wikipedia-markdown huggingface dataset:
Gloucester City

**Gloucester City** on kaupunki Yhdysvaltojen New Jerseyn osavaltiossa Camdenin piirkunnassa. Sen asukasluku vuonna 2020 oli 11&nbsp;487. 

## Maantiede

Gloucester City sijaitsee Yhdysvaltojen New Jerseyn osavaltiossa Camdenin piirkunnan luoteisosassa Delawarejoen varrella. Walt Whitman Bridge yhdistää kaupungin joen yli Philadelphiaan.

## Historia

Kveekarit asettuivat nykyisen Gloucester Cityn paikalle vuonna 1682. Alkujaan paikka tunnettiin nimellä Gloucestertown Vuonna 1832 se erotettiin Gloucesterin piirikunnasta, ja siitä tuli osa  Union Townshipia. Unionin nimi muutettiin Gloucesteriksi vuonna 1868. Möyhemmin vuosina 1925 ja 1927 sen nykyiseen alueeseen liitettiin osia Centre Townshipista ja Haddon Townshipista.

1800-luvulla paikalliset saivat elinkeninonsa etenkin sillin kalastuksella. Sen ohella paikkakunnalla oli esimerkiksi laivanrakennusta, paperi- ja tekstiiliteollisuutta. Teollinen toiminta taantui sisällissodan jälkeen, koska paikalle ei ollut hyviä rautatieyhteyksiä. Vuonna 1873 valmistui kuitenkin kapearaiteinen rautatie Gloucesterin teollisuusalueelta Camdeniin ja alueelle tuli uusia teollisuusinvestointeja. Toisen maailmansodan aikana New York Shipbuilding Corporation valmisti Gloucesterissa laivoja Yhdysvaltojen laivastolle.

## Väestö
Gloucester Cityn asukasluku Yhdysvaltojen vuoden 2020 väestönlaskennassa oli 11&nbsp;487. Heistä 76,2&nbsp;% oli valkoisia, 7,2&nbsp;% mustia, 4,7&nbsp;% aasialaisia ja 19,3&nbsp;% latinoja. 8,3&nbsp;% oli syntynyt ulkomailla. Kotitaulouksien keskimääräiset vuotuiset ansiot vuosina 2019-2023 olivat 70&nbsp;942 dollaria. 13,2&nbsp;% eli köyhyysrajan alapuolella.

## Lähteet
Ott Raukas

**Ottmar “Ott” Raukas** (23. tammikuuta 1911 Kurista vald – 2. heinäkuuta 1962 Tallinna) oli virolainen ooppera- ja konserttilaulaja, joka oli äänialaltaan basso.

Raukas valmistui Tarton opettajaseminaarista vuonna 1930 ja Aleksander Arderin luokalta Tallinnan konservatoriosta vuonna 1938. Hän työskenteli opettajana Tallinnassa vuosina 1931–1938. Raukas oli Estonia-teatterin solisti vuosina 1938–1962. Hänellä oli rooleja muiden muassa Wolfgang Amadeus Mozartin, Gaetano Donizettin, Gioachino Rossinin, Giuseppe Verdin, Richard Wagnerin, Pjotr Tšaikovskin, Giacomo Puccinin, Gustav Ernesaksin, Eugen Kappin ja Villem Kappin teoksissa. Raukas esiintyi myös konserttilaulajana ja tuli tunnetuksi kansanlauluista.

Raukas opetti Tallinnan konservatoriossa ja Viron valtiollisessa teatteri-instituutissa. Hän solmi avioliitot Illaria Raukaksen ja Leida Arun kanssa. Raukas sai Viron sosialistisen neuvostotasavallan kunniataiteilijan arvonimen vuonna 1957.

## Lähteet
(185852) 2000 EV1

**(185852) 2000 EV1** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,13 astronomisen yksikön ja etäisimmillään 2,68 astronomisen yksikön päässä Auringosta. Asteroidi on kirkkauden ja valon heijastumisen perusteella läpimitaltaan luultavasti  &ndash; . Kohteen absoluuttinen magnitudi on , kiertoradan eksentrisyys on  ja inklinaatio .

## Lähteet
(185853) 2000 ER70

**(185853) 2000 ER70** on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri  (noin ) kiertoradalla, joka on lähimmillään 1,28 astronomisen yksikön ja etäisimmillään 2,43 astronomisen yksikön päässä Auringosta. Asteroidi on kirkkauden ja valon heijastumisen perusteella läpimitaltaan luultavasti  &ndash; .

## Lähteet
Funhalouron piiri

**Funhalouron piiri** () on piiri Mosambikissa Inhambanen maakunnan länsiosassa. Piirin väkiluku on noin 46&nbsp;000 (2022, ennuste), pinta-ala 15&nbsp;678 (tai 15&nbsp;653) neliökilometriä ja väestöntiheys 3 as./km². 

Funhalouron piiri sijaitsee sisämaassa. Piirin keskus on Funhalouron kylä, joka sijaitsee linnuntietä noin 113 kilometrin etäisyydellä rannikolta itään ja noin 368 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 133 kilometriä, mutta maanteitse etäisyys on 218 kilometriä. 

Funhalouron piiri rajoittuu pohjoisessa Maboten ja koillisessa mahdollisesti Inhassoron piiriin, mutta jälkimmäisen osalta eri lähteet ovat ilmaisseet rajan toisistaan poikkeavasti tai epäselvästi. Lännessä naapureina ovat kuitenkin Massingan ja Morrumbenen piirit. Kaakkoiskulmalta löytyy Homoinen ja etelästä Pandan piiri. Idässä Funhalouron piiri rajautuu Gazan maakunnan Chigubon piiriin.

Piirin väestön pääelinkeino on maatalous. Tärkein viljelykasvi on maissi. Lukutaidottomuus oli piirissä vuosien 2019–2023 tilaston mukaan korkea: 33,7 prosenttia (maakunnan keskiarvo 30,5&nbsp;%). 

## Lähteet
*  

### Viitteet
1170 Siva

**1170 Siva (1930 SQ)** on suuri asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, jossa se on lähimmillään 1,62 astronomisen yksikön päässä ja etäisimmillään 3,03 astronomisen yksikön päässä Auringosta. Asteroidi on läpimitaltaan noin  ja sen pyörähtämisaika akselinsa ympäri on .

## Lähteet
Heino Rikas

**Heino Rikas** (18. helmikuuta 1923 – 2. elokuuta 2011 Tallinna) oli virolainen oopperalaulaja, joka oli äänialaltaan tenori.

Rikas valmistui Tallinnan musiikkikoulusta vuonna 1954 ja Jenny Siimonin luokalta Tallinnan valtionkonservatoriosta vuonna 1959. Hän oli Venäjällä sotavankina vuosina 1944–1946. Rikas aloitti uransa soittamalla orkestereissa klarinettia vuosina 1947–1950. Hän lauloi Viron radion sekakuorossa vuosina 1950–1953, Viron radion miesensemblessä 1955–1960 ja Viron valtiollisessa mieskuorossa 1953–1963. Rikas oli vuosina 1963–1983 Estonia-teatterin kuoron jäsen. Samaan aikaan hän esitti siellä sivuosia Giacomo Puccinin, Eino Tambergin, Anatoli Garšnekin, Dmitri Kabalevskin, Richard Straussin ja Gioachino Rossinin oopperoissa. Rikas työskenteli myös laulusäveltäjänä, jonka kappaleisiin kuuluu *Kui vaatad Munamäelt alla...*. Hän oli Viron teatteriliiton jäsen vuodesta 1964.

## Lähteet
239 Adrastea

**239 Adrastea (A884 QA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,27 astronomisen yksikön ja etäisimmillään 3,67 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .

## Lähteet
Egyptin edustajainhuone

**Egyptin edustajainhuone** () on Egyptin kaksikamarisen parlamentin alahuone. Se koostuu 596 jäsenestä, joista 568 valitaan vaaleilla ja 28 on presidentin nimittämiä. 

Käytännössä valta on Egyptissä keskittynyt vahvasti presidentille,  joka nimittää hallituksen, tekee laki- ja budjettialoitteita, johtaa asevoimia ja voi julistaa poikkeustilan. Häntä tukevilla puolueilla ja itsenäisillä edustajilla on nykyisessä edustajainhuoneessa enemmistö.
## Vaalit
Viiden vuoden välein järjestettävissä vaaleissa valitaan 284 edustajaa enemmistövaalilla kahden edustajan vaalipiireistä ja 284 edustajaa suhteellisella listavaalilla neljästä vaalipiiristä. Loput 28 edustajaa nimittää presidentti. Äänioikeusikäraja on 18 vuotta ja vaalikelpoisuusikäraja 25 vuotta. Äänestyspakkoa ei ole.

Perustuslain mukaan edustajainhuoneen jäsenistä vähintään neljäsosan on oltava naisia. Vuonna 2020 valitussa kokoonpanossa on 162 naispuolista edustajaa, eli noin 27 prosenttia.
### Vaalit 2020
Viimeisimmissä vaaleissa presidentti Abdel Fattah al-Sisin tukipuolue Valtion tulevaisuuspuolue sai 317 paikkaa eli oman enemmistön. Äänestysprosentti oli 29.
## Työskentely ja valtaoikeudet
Täysistuntoja järjestetään lokakuusta kesäkuuhun. Pysyviä valiokuntia on 25.

Edustajainhuoneella on parlamentin ylähuoneeseen eli senaattiin nähden ensisijainen lainsäädäntövalta. Parlamentin hyväksymä laki menee presidentin vahvistettavaksi. Mikäli hän kieltäytyy, laki palautuu edustajainhuoneeseen, joka voi lopullisesti hyväksyä sen ilman presidentin vahvistusta.

Edustajainhuone voi tehdä vapaasti muutoksia presidentin ehdottamaan talousarvioon ennen sen hyväksymistä.

Edustajainhuoneella on valta hyväksyä presidentin nimitykset ministereiksi ja virastojen johtajiksi. Egyptin hallituksen tulee nauttia edustajainhuoneen luottamusta. Mikäli edustajainhuone äänestää epäluottamusta sekä presidentin nimittämälle pääministerille että toisella kierroksella edustajainhuoneen suurimman puolueen pääministeriehdokkaalle, edustajainhuone hajotetaan ja järjestetään uudet vaalit 60 päivän kuluessa. Hallitus voidaan erottaa myös presidentin aloitteesta, mutta tällöinkin edustajainhuoneen on vahvistettava se yksinkertaisella enemmistöllä.

Egyptin presidentinvaalien ehdokkaiden on saatava taakseen joko kaksikymmentä edustajainhuoneen jäsentä tai kerättävä 25&nbsp;000 kannattajakorttia kansalaisilta.
## Lähteet

## Aiheesta muualla

* Edustajainhuoneen verkkosivut
Luettelo Nebraskan piirikunnista

Tämä on **luettelo Nebraskan osavaltion piirikunnista**. Nebraskassa on 93 piirikuntaa.

## Lähteet

## Aiheesta muualla
4450 Pan

**4450 Pan (1987 SY)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan ja se ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on kirkkauden ja valon heijastumisen perusteella läpimitaltaan luultavasti  &ndash; . Pyörähdysaika akselin ympäri on . 

## Lähteet
1865 Cerberus

**1865 Cerberus (1971 UA)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan 0,16 astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta 0,58 astronomisen yksikön päässä ja etäisimmillään 1,58 astronomisen yksikön päässä. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään S-luokkaa. 

Tutkimuksen perusteella asteroidi koostuu 65 prosenttisesti plagioklaasista ja 35 prosenttisesti pyrokseenistä.

## Lähteet
Slaughter to Prevail

**Slaughter to Prevail** on venäläistaustainen deathcore-yhtye.

Slaughter to Prevailin perustivat vuonna 2014 Jekaterinburgissa Aleksandr Šikolai, Anton Poddjatši ja brittiläinen Jack Simmons. Šikolai on yhtyeen keulahahmo. Hänestä käytetään kutsumanimeä “Alex Terrible”. Slaughter to Prevail sai EP:nsä *Chapters of Miseryn* julkaistuaan levytyssopimuksen Sumerian Recordsilta. Ensimmäinen täyspitkä albumi *Misery Sermon* ilmestyi vuonna 2017. Slaughter to Prevail yhdisti tyyliinsä nu metal -vaikutteita albumilla *Kostolom* (2021). Yhtye on käyttänyt sanoituksissaan sekä venäjää että englantia.

Venäjän hyökättyä Ukrainaan vuonna 2022 Slaughter to Prevail ilmoitti jakamallaan videolla olevansa rauhan puolella ja surullinen Ukrainan puolesta. Šikolai muutti Floridaan, ja yhtye on jatkanut toimintaansa Yhdysvalloissa. Slaughter to Prevail herätti kesäkuussa 2025 kohun Venäjän lipun käyttämisellä lavalla Washington DC:ssa. Esiintymisestä Instagramissa jaetun videon yhteydessä keulahahmo Šikolai kertoi olevansa kiitollinen siitä, että saa edustaa Venäjää kansainvälisesti. Hän on ollut aiemminkin kohujen keskiössä ja saanut osakseen syytöksiä fasismista, uusnatsismista sekä homofobiasta. Hänellä on *[[Loudwire]]n* mukaan ollut yhteyksiä venäläisiin äärioikeistoryhmiin. Yhtye herätti kohua myös Suomessa, kun se esiintyi Helsingin Tuska-festivaalilla 28. kesäkuuta 2025.

## Diskografia
### Albumit
* Misery Sermon (2017)
* Kostolom (2019)
* Live in Moscow (2023)
* Grizzly (2025)

### Singlet & EP:t
* King (2017)
* 1984 (2022)
* Viking (2023)
* Conflict (2024)
* Kid of Darkness (2024)
* Bhelit (2024)
* Russian Grizzly in America (2025)
* Song 3 (2025)

## Lähteet
Meta Regi

**Meta Regi** (o.s. Hanimägi; 14. joulukuuta 1917 Oparino, Vologda – 20. helmikuuta 1985 Tartto) oli virolainen ooppera- ja operettilaulaja, joka oli äänialaltaan sopraano.

Regi valmistui Petserin lukiosta vuonna 1936 ja Rudolf Jõksin luokalta Tarton musiikkikoulusta vuonna 1947. Hän lauloi Vanemuine-teatterissa vuosina 1942–1961. Hänen ohjelmistoonsa kuului rooleja Georges Bizet’n, Bedřich Smetanan, Wolfgang Amadeus Mozartin, Emmerich Kálmánin, Robert Planquetten, Pjotr Tšaikovskin, Vasili Solovjov-Sedoin, Üzeyir Hacıbəyovin, Karl Millöckerin, Giuseppe Verdin, Boris Kõrverin, Evald Aavin ja Carl Maria von Weberin teoksissa.

Regi oli Viron teatteriliiton jäsen vuodesta 1954. Hänen miehensä oli säveltäjä Aadu Regi.

## Lähteet
385446 Manwë

**385446 Manwë** (väliaikainen nimitys ****) on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 38,98 astronomisen yksikön päässä ja etäisimmillään 49,18 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Asteroidin pyörähdysaika akselinsa ympäri on .

Asteroidilla on myös havaittu kiertolainen Thorondor, joka on löydetty vuonna 2006.

## Lähteet
Fereydoon Abbasi

**Fereydoon Abbasi** (; 8. syyskuuta 1958 Abadan – 13. kesäkuuta 2025 Teheran) oli iranilainen ydinfyysikko ja poliitikko.

Abbasi liittyi Iranin vallankumouskaartiin islamilaisen vallankumouksen jälkeen. Hän osallistui Irakin–Iranin sotaan. Iranilaisen Press TV:n mukaan Abbasi valmistui Shirazin yliopistosta ydinfysiikassa vuonna 1984 ja väitteli tohtoriksi Mashhadin Ferdowsi-yliopistosta vuonna 1987. Saman lähteen mukaan hän sai kaksi muutakin tohtorin arvoa. Abbasi liittyi vuonna 1993 Imam Hossein -yliopiston henkilökuntaan ja nousi sitten sen fysiikan laitoksen johtoon. Hän opetti myös Shahid Beheshti -yliopistossa. Abbasi selviytyi salamurhayrityksestä vuonna 2010. Toisessa iskussa samana päivänä kuoli tieteilijä Majid Shahriari.

Abbasi oli yksi Iranin varapresidenteistä ja Iranin atomienergiajärjestön johtaja vuosina 2011–2013. Iranin kansallisen vastarintaneuvoston mukaan hän oli avainasemassa Iranin pyrkimyksissä kehittää ydinaseita. Abbasi istui Iranin parlamentin jäsenenä vuosina 2020–2024. Hän sai surmansa kesäkuussa 2025 Israelin tekemissä ilmaiskuissa, joissa kuolivat myös useat muut sotilaalliset johtajat ja tieteilijät.

## Lähteet
136 Austria

**136 Austria (A874 FA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,09 astronomisen yksikön ja etäisimmillään 2,48 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään M- tai Xe-luokkaa (SMASSII), joka viittaa sen koostuvan raudasta, nikkelistä ja kobolista.

## Lähteet
Mogovolasin piiri

**Mogovolasin piiri** () on piiri Mosambikin pohjoisosan sisämaassa Nampulan maakunnassa. Piirikeskus on Nametilin kylä. Se sijaitsee linnuntietä 67 kilometriä ja maanteitse 85 kilometriä aluekeskus Nampulasta etelään.

Mogovolasin piiri rajoittuu pohjoisessa Nampulan, Rapalen ja Mecontan sekä lännessä Liupon ja Angochen piireihin. Etelästä löytyy Moman, idästä Murrupulan piiri ja Zambezian maakunnan Gilén piiri.

Piirin väkiluku oli Mosambikin tilastokeskuksen (INE) ennusteen mukaan 428&nbsp;034 vuonna 2022. Mogovolasin piirin pinta-ala oli 4&nbsp;748 (tai 4&nbsp;771) neliökilometriä ja asukastiheys 90 as./km² (2022). Piiri jakautuu viiteen hallinnolliseen alueseen: P.A Nametil, P.A Calipo, P.A Iulute, P.A Muatua, P.A Nanhupo-rio .

Piirin väestön pääelinkeino on maatalous. Tärkeimmät viljelykasvit ovat maniokki, maapähkinä, maissi, riisi, durra, pavut, hirssi, bataatti, cashewpähkinä, puuvillaa ja seesami. 

Mogovolasin piirissä on mineraalivaroiltaan rikasta aluetta, mutta väestö elää köyhyydessä. Vuosina 2024-25 piirissä on ollut levottomuuksia, hyökkäyksiä, ryöstelyä sekä infrastuktuuriin ja kauppoihin kohdistunutta vandalismia. Kaivosalueille on tehty valloitusiskuja. Kansalaisyhteiskunnan edustajat ovat varoittaneet terrorismista naapurimaakunnan Cabo Delgadon tapaan, mutta poliisi luonnehti keväällä 2025 tekoja yleisesti rikollisuutena.

Yli kaksi kolmesta piirin asukkaasta ei osaa lukea. Lukutaidottomuus oli piirissä vuosien 2019–2023 tilaston mukaan erittäin korkea: 65,6 prosenttia (maakunnan keskiarvo 49,4&nbsp;%).




## Lähteet
* 

### Viitteet
 

## Aiheesta muualla

* Mais água para a população da Vila de Nametil, distrito de Mogovolas (28.2.2025)  (povomz.com)
*  Paulino Checo (2024-09-19): Infra-estruturas no topo das prioridades de Daniel Chapo para Mogovolas  (aimnews.org)
* Perfil do Distrito de Mogovolas Província de Nampula (2005, pdf)
Henri Joseph Anastase Perrotin

**Henri Joseph Anastase Perrotin** (19. joulukuuta 1845 Saint-Loup, Tarn-et-Garonne – 29. helmikuuta 1904 Nizza, Alpes-Maritimes) oli ranskalainen tähtitieteilijä. Hän opiskeli Paussa ja aloitti uransa Toulousessa, jossa Félix Tisserand tapasi hänet. Kun Tisserandista tuli Toulousen observatorion johtaja, hän nimitti Perrotinin virkaan vuonna 1873. Vuotta myöhemmin teki ensimmäisen asteroidilöytönsä 138 Tolosan. Perrotin sai kahdesti Lalande-palkinnon vuosina 1875 ja 1884. 

## Lähteet
Samuel Capricornus

**Samuel Capricornus** (alun perin *Samuel Friedrich Bockshorn*; 21. joulukuuta 1628 Žerčice – 10. marraskuuta 1665 Stuttgart) oli böömiläinen barokkisäveltäjä.

Capricornus työskenteli vuodesta lähtien 1651 protestanttisen kirkon musiikkijohtajana Bratislavassa. Hänen ensimmäiseen sävellyskokoelmaansa *Opus musicumiin* (1655) kuuluu muun muassa messuja, magnificateja, psalmeja ja *Te Deum*. Capricornus lähti vuonna 1656 kapellimestarin tehtäviin Stuttgartiin, jossa hän asui pysyvästi vuodesta 1657. Stuttgartin-aikanaan hän julkaisi teoksiaan monissa kokoelmissa. Capricornus kuoli lyhyesti sairastettuaan, mutta hänen teostensa julkaisua jatkettiin hänen kuolemansa jälkeen. Hänen poikansa Samuel nuorempi toimi hovimuusikkona Ansbachissa.

Capricornus yhdisti musiikissaan vokaalimusiikin lyyrisen *[[concertato]]*-tyylin polyfoniseen, kontrapunktia hyödyntävään ilmaisuun.

## Lähteet
80P/Peters-Hartley

**80P/Peters-Hartley** on lyhytperiodinen komeetta, joka kiertää Aurinkoa. Komeetta kiertää Auringon ympäri  (noin ) kiertoradalla, joka on lähimmillään 1,61 astronomisen yksikön ja etäisimmillään 6,43 astronomisen yksikön päässä Auringosta.

## Lähteet
Onni Kepponen

**Onni Kepponen** (25. joulukuuta 1907 Uusikirkko – 18. kesäkuuta 1944 Valkjärvi) oli suomalainen kestävyysjuoksija, jonka juoksijaura ajoittui 1930-luvulle ja 1940-luvun sotavuosiin. Hän kaatui kesän 1944 taisteluissa Karjalankannaksella.

## Urheilu-ura

Kepponen kilpaili nuoruudessaan kotiseudullaan Uudellakirkolla paikallisessa Terävässä. Hän siirtyi 1930-luvun alussa Äyräpään Pölläkkälän Uraan, jonka riveissä hän saavutti kevään 1931 SM-maastoissa pronssia ja kesällä 3&nbsp;000 m esteissä 4. sijan. Seuraavina vuosina hän otti maastossa Pölläkkälän joukkueessa pitkällä matkalla kultaa vuonna 1936 ja hopeaa 1937. Kultajoukkueessa juoksivat hänen lisäkseen Tauno Kurki ja Toivo Hoppania. Radalla Kepponen otti kaikkiaan neljä SM-pronssia viimeisen tullessa sotavuonna 1943. Välirauhan ajasta lähtien, jolloin Kepponen oli siirtynyt evakkona Keski-Pohjanmaalle, hän edusti Kokkolan Veikkoja.

Onni Kepposelle ei kertynyt yhtään maaottelua tai arvokisaedustusta suomalaisittain menestyksellisellä 1930-luvun kestävyysjuoksukaudella. Vuoden 1932 olympiakarsinnoissa Kepponen juoksi vielä selvästi jäljessä olymnpialaisiin valittua kolmikkoa. Vuoden 1936 olympiakarsinnoissa Kepponen sijoittui viidenneksi 16,6 sekuntia jäljessä kolmanneksi ja samalla olympiamatkalle valittua Kalle Tuomista.

## Saavutuksia

* SM-kultaa maastojuoksun pitkällä matkalla Pölläkkälän Uran joukkueessa syksyllä 1936 ja SM-hopeaa keväällä 1937,
* SM-hopeaa maastojuoksun pitkällä matkalla 1936 ja SM-pronssia 1931 ja 1934,
* SM-pronssia 3&nbsp;000 m estejuoksussa vuosina 1932, 1934, 1937 ja 1943.

## Muut toiminta – kaatuminen
Ammatiltaan Onni Kepponen oli metsätyönjohtaja.

Onni Kepponen osallistui niin talvi- kuin jatkosotaan. Jatkosodassa sen loppuvaiheessa kesällä 1944 JR 48:n kersantti Kepponen kaatui 18. kesäkuuta lähellä synnyinseutuaan Valkjärvellä vihollisluodista.

Vuoden 1946 maratonin Euroopan mestari Mikko Hietanen piti synnyinseutunsa eli Karjalankannaksen hieman vanhempaa juoksijaa Onni Kepposta esikuvanaan ja oppi-isänään.

Onni Kepposen äidin serkku on myöhemmin olympiapronssia myös 3&nbsp;000&nbsp;m estejuoksussa voittanut Tapio Kantanen.

## Lähteet
Koreanselja

**Koreanselja** (*Sambucus latipinna*) on seljojen sukuun kuuluva laji.

Kasvia esiintyy luonnonvaraisena Korean niemimaalla ja Etelä-Aasiassa. Se on pensas tai pieni puu, joka on hyönteispölytteinen. Se viihtyy kosteassa savimaassa ja menestyy monenlaisissa maaperissä. Se viihtyy aurinkoisella paikalla, mutta sietää myös varjoa. Kasvi kestää voimakkaita tuulia ja ilman saasteita, mutta ei rannikon olosuhteita.

Pensas kasvaa jopa viiden metrin korkuiseksi ja sillä on kellertävänharmaa, korkkimainen kaarna; nuoret versot ovat usein tummanvioletteja. Kukkivien versojen lehdet ovat 7–20 cm pitkiä, ja niissä on 5–7 tummanvihreää, kiiltävää lehdykkää, jotka ovat alta vaaleampia ja mattapintaisia. Lehdykät ovat leveän ellipsin tai timantin muotoisia, teräväkärkisiä ja karkeasti hampaisia. Kukinto on leveä ja vaihtelee pyramidi- ja kilpimäisen muodon välillä, kooltaan 3–7,5 cm pitkä ja 5–9 cm leveä. Kukassa on kapeahampainen tai kolmiomainen verhiö ja paksuhkot, noin 0,45 cm leveät terälehdet. Hedelmä on tummanpurppurainen, noin 0,45 cm pitkä ja sisältää kolme siementä. Kukinta tapahtuu kesäkuussa.

Kasvia ei juuri viljellä, ja se tunnetaan lähinnä villinä kasvina. Kasvatus onnistuu parhaiten siemenistä, jotka kannattaa kylvää syksyllä, tai jakamalla keväällä tai syksyllä. Kasvista ei tunneta lääkinnällisiä tai muita käyttötarkoituksia. Laji tunnetaan vastustuskyvystään mesisientä vastaan. Nuoria lehtiä on väitetty syötäväksi kypsennettynä, mutta suvun muiden lajien tavoin kasvi saattaa sisältää myrkyllisiä yhdisteitä.

## Lähteet

## Aiheesta muualla
* Koreanselja (''Sambucus latipinna'')
* Global Biodiversity Information Facility (GBIF): Sambucus latipinna
Kati Pirttimaa

**Kati Vilhelmiina Pirttimaa** (os. *Valpola*, s. 24. joulukuuta 1971 Helsinki) on suomalainen teologian maisteri, pappi ja kirkkomuusikko. Hän on kirjoittanut rukouskirjoja sekä kääntänyt Ionan ekumeenisen yhteisön sekä Luomakunnan aika -rukousjakson rukouksia.

## Kirkollinen ura
Pirttimaa opiskeli kirkkomusiikkia Sibelius-Akatemiassa Helsingissä vuosina 1990–1996. Valmistuttuaan hän työskenteli useissa Espoon seurakunnissa kanttorina, vuodesta 1998 lähtien Espoonlahden seurakunnan kanttorina. Hän suoritti urkujensoiton A-tutkinnon vuonna 1999. Pirttimaa aloitti vuoden 2003 alussa Kallion seurakunnan A-kanttorina. Kallion seurakunnassa hän toimi Kallion kantaattikuoron johtajana. Hän toimi piispankokouksen alaisen kanttorikoulutustoimikunnan sihteerinä vuosina 2004–2011 sekä Helsingin hiippakunnan rippikoulukonsulttina vuosina 2001–2011 sekä Hengellinen elämä verkossa -hankkeen kouluttajana.

Vuonna 2011 Pirttimaa siirtyi hiippakuntasihteeriksi Espoon hiippakunnan tuomiokapituliin. Vuonna 2013 Pirttimaa aloitti teologian opinnot Helsingin yliopistossa valmistuen teologian maisteriksi vuonna 2016. Hänet vihittiin papiksi Espoon tuomiokirkossa 5.6.2016.

Joulukuussa 2020 Pirttimaa siirtyi Tuomasyhteisö ry:n toiminnanjohtajaksi ja tuomaspapiksi Helsinkiin.

Pirttimaa on julkaissut artikkeleita ja kirjoituksia sekä liturgisen teologian että musiikin teologian alalta. Hän opettaa Taideyliopiston Sibelius-Akatemiassa musiikin teologiaa ja liturgiikkaa sekä pitää luentoja teologian opiskelijoille musiikista jumalanpalveluksessa. Vuosina 2013–2023 hän johti Helsingin yliopiston musiikkiseuran kamarikuoro HYMSK:iä.

Pirttimaa on sekä Suomen evankelis-luterilaisen kirkon että Suomen anglikaanisen kirkon pappi. Pirttimaalla on yhteyksiä erityisesti Englantiin ja Skotlantiin sekä skotlantilaiseen Ionan ekumeeniseen yhteisöön. 
Pirttimaa oli Espoon ja Kauniaisten ekumeenisen toimikunnan jäsen vuosina 2016–2020 ja Helsingin ekumeenisen toimikunnan jäsen vuodesta 2020. Vuodesta 2024 hän on toiminut Helsingin ekumeenisen toimikunnan puheenjohtajana.

## Julkaisut ja kirjoitukset
**Rukoilemme toistemme puolesta*, Kirjapaja, 2022
* *Jumalan oma maailmaa varten*, Kirjapaja 2018 (Iona-yhteisön rukoustekstejä suomeksi)
* *Quo Vadis, rippikouluoppikirja*, (Otava 2006), Kati Pirttimaa, Terhi Paananen ja Jarmo Kokkonen

## Lähteet
Alive, She Cried

**Alive, She Cried** on The Doorsin toinen virallinen livealbumi. Se julkaistiin vuonna 1983. Materiaali on koottu vuosina 1968-1970 äänitetystä materiaalista. Albumille on valittu vain sellaisia kappaleita, joita ei ole mukana yhtyeen ensimmäisellä livealbumilla *[[Absolutely Live]]*. Äänityspaikkakunnat ovat Los Angeles, New York, Detroit, Boston ja Kööpenhamina. Joitakin kappaleita on muokattu käyttäen useista eri konserteista äänitettyjä osia. Kappale ”Gloria” on äänitetty soundcheckistä. Kappaleet ”Texas Radio And the Big Beat” ja ”Love Me Two Times” on otettu Tanskan television tv-ohjelmasta. Albumin sisältö on kokonaisuudessaan mukana myös vuonna 1991 julkaistulla livekokoelmalla *In Concert*.

## Kappaleet

## Kokoonpano

* Jim Morrison - laulu
* Robby Krieger - kitara
* Ray Manzarek - urut, kosketinsoitinbasso, taustalaulu
* John Densmore - rummut 

**Vierailija**
* John Sebastian - huuliharppu kappaleessa ”Little Red Rooster”

**Tuotanto**
* Paul Rothchild - tuottaja

## Lähteet
Dogo chileno

**Dogo chileno** on chileläinen koirarotu. Sillä ei ole FCI:n tunnustusta.

## Ulkonäkö

Pää on suuri ja leveä, antaen vaikutelman suuresta voimasta; edestä katsottuna se on hieman kolmionmuotoinen ja sivuprofiilista katsottuna kallo ja kuono ovat keskenään samansuuntaiset. Koiran ollessa valppaana otsaan muodostuu poimuja, mikä antaa rodulle ainutlaatuisen ilmeen. Otsapenger on selkeä ja kohtalaisen syvä. Kuono on leveä ja syvä, hieman kalloa lyhyempi; äärimmäisen lyhyt kuono on epätoivottava. Silmät ovat mantelinmuotoiset, keskikokoiset ja kaukana toisistaan; väritys on aina ruskea. Korvat ovat keskikokoiset, kolmionmuotoiset ja riippuvat; saattavat olla hieman muuta karvapeitettä tummemman väriset. Karvapeite on lyhyt, tiheä ja kiiltävä. Väritys on joko punainen, punaruskea tai kuparinruskea; pienet valkoiset merkit rinnassa ja raajoissa sallitaan. Urosten säkäkorkeus vaihtelee 60-68 cm ja paino 45-50 kg välillä; nartuilla vastaavat mitat ovat 58-65 cm ja 43-48 kg.

## Luonne ja käyttäytyminen
Rotu on luonteeltaan dominoiva, mutta sen ei tule koskaan olla aggressiivinen tai arka. Sen tulisi suhtautua valppaudella kaikkeen ympärillä tapahtuvaan. Se on omistajaansa kohtaan lempeä ja tulee hyvin toimeen lasten kanssa. Se on erittäin energinen ja aktiivinen, joten se tarvitsee runsaasti liikuntaa ja aktiviteetteja. Terveen rakenteensa ansiosta siitä saa monipuolisen työ- ja harrastuskoiran.

## Alkuperä
Rodun alkuperä voidaan jäljittää 1800-luvulle, jolloin Juan Alvarado ja María Colina muuttivat Ranskasta Chileen ja toivat mukanaan toulouse-linjaista bordeaux’ndoggia muistuttaneita koiria. Uudessa kotimaassaan koirat herättivät paikallisten kiinnostuksen, koska ne sopeutuivat monipuoliseen "maaseututyöhön". Ajan myötä ne risteytyivät sekä alueen paikallisiin koiriin, amerikanpitbullterrieri-sekoituksiin että lyhytkarvaiseen unkarinvizslaan. Myöhemmin Juan ja María aloittivat näitä koiria käyttämällä valikoivan jalostuksen, määrittäen rodun rakenteen, värin, luonteen ja käyttöominaisuudet. Nykyisin heidän lapsenlapsensa Oscar Zamorano Chávez ja Rojas Alvarado jatkavat rodun kasvattamista.

## Lähteet
Viherkummun siirtolapuutarha

**Viherkummun siirtolapuutarha** on vuonna 1950 perustettu siirtolapuutarha Länsi-Vantaalla Vantaanlaaksossa, Vantaanjoen ja Vantaanlaaksontien välissä. Siirtolapuutarhan katuosoite on Viherkummuntie 1, 01670 Vantaa.

## Perustiedot

Siirtolapuutarhapalstoja Viherkummussa on 126 kpl. Keskimääräinen palstakoko on n. 350 m2. Alueen kokonaispinta-ala on noin 6,5 ha.

Viherkummun siirtolapuutarha toimii *Viherkummun Viikonloppumaja Osuuskunta* -nimisenä osuuskuntana, joka omistaa alueen maapohjan kokonaisuudessaan. Osuuksia osuuskunnassa on yhtä monta kuin palstojakin, joiden hallintaoikeudet osuuskunta on luovuttanut jäsentensä käyttöön ja hallintaan. Hallintaoikeus on vapaasti ostettavissa ja myytävissä eikä esimerkiksi jäsenen asuinpaikka ole esteenä osuuden ostamiseen. Kaikki puutarhapalstoilla olevat rakennukset ja rakennelmat ovat palstanhaltijoiden omaisuutta. 

## Historia
Viherkummun siirtolapuutarhan perusti Alexis Kavaleff (1913-2009), joka oli Tuomarinkylän kartanon omistajan poika. Kavaleff toimi myös osuuskunnan hallituksen puheenjohtajana vuodesta 1950 aina vuoteen 2004 asti.

Siirtolapuutarhan maa-alue ostettiin vuonna 1949 Vantaanjoen varresta Grönkulla-nimisen talon maista. Osuuskunnan perustamisasiakirjat allekirjoitettiin 24.5.1950. Ensimmäiset mökit tuotiin alueelle jo vuonna 1949. Mökit rakennutettiin läheisessä Backaksen eli Ruusulaakson tilan navetassa toimineessa verstaassa. Pienet talot tuotiin paikan päälle kuorma-autolla ja asukkaat saivat täydentää niitä halutessaan kuisteilla ja varastotiloilla. Alkuperäisissä yksinkertaisissa mökeissä ei ollut keittiöitä tai sähköjä. Lämmitys ja ruoanvalmistus hoidettiin pienellä kamiinalla. Myöhempinä vuosikymmeninä mökit suurenivat sekä sähkö- ja juomavesiliitännät yleistyivät.

Siirtolapuutarhan alueeseen kuului aina vuoteen 2006 saakka yksityinen ranta-alue mattolaitureineen Vantaanjoen varresta. Tällöin kaupunki lunasti rannan Vantaanjoen rantayleiskaavan toteuttamista ja julkisen liikenteen väylää varten. Osuuskunta sai menetetyn alueen tilalle korvauksena maata paikasta, johon vuonna 2009 rakennettiin osuuskunnan yhteinen huoltorakennus *Viherpirtti*. Viherpirtti sisältää mökkiläisten käytössä olevat kokous-, sauna- ja WC-tilat.

## Lähteet

## Aiheesta muualla
* Viherkummun siirtolapuutarhan viralliset kotisivut
Afrikanselja

**Afrikanselja** (*Sambucus africana*) on seljojen sukuun kuuluva laji.

Kasvi on peräisin Itä-Afrikan vuoristoiselta ylängöltä, missä sitä esiintyy luonnonvaraisena noin 1&nbsp;800–3&nbsp;200 metrin korkeudessa. Se on noin 4 metriä korkea pensas. Lehdet ovat suuria ja pehmeitä. Kukinnot ovat valkoisia. Hyvin hapokkaita hedelmiä käytetään ruokien maustamiseen ja kastikkeiden raaka-aineena.

Kasvia kasvatetaan siemenistä, jotka kerätään kypsinä vanhemmista kasveista ja kylvetään heti keräämisen jälkeen. Kasvi kasvaa nopeasti, ja sitä hoidetaan katkomalla ja leikkaamalla. Alavilla seuduilla sitä käytetään myös aitakasvina, koristekasvina ja polttopuuna.

Kasvin taksonomia on muuttunut ajan myötä, ja jotkut lähteet pitävät sitä erillisenä lajina geneettisten ja morfologisten eroavaisuuksien vuoksi. Sitä on käytetty perinteisessä lääketieteessä muun muassa kuumeen, nivelreuman ja iho-ongelmien hoitoon. Sen juuria ja lehtiä arvostetaan erityisesti niiden tulehdusta ehkäisevien ja antiseptisten ominaisuuksien vuoksi.

## Lähteet

## Aiheesta muualla
* Laji.fi: Afrikanselja (''Sambucus africana'')
* UniProt: Taxonomy - Sambucus ebulus subsp. africana 
* Global Biodiversity Information Facility (GBIF): ''Sambucus africana''
1620 Geographos

**1620 Geographos (1951 RA)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan ja asteroidi on lähimmillään Maasta  astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään S-luokkaa. 

Asteroidia oli tarkoitus tutkia Clementine-luotaimella, joka laukaistiin matkaan 25. tammikuuta 1994. Tehtävä keskeytyi teknisen vian vuoksi luotaimen lähdettyä Kuun kiertoradalta.

## Lähteet
Philippe Kahn

**Philippe Kahn** (s. 16. maaliskuuta 1952 Pariisi, Ranska) on ranskalainen insinööri ja keksijä. Hänellä on yli 235 myönnettyä patenttia. Niistä yli 125 liittyy Fullpower-alustaan, joka keskittyy tekoälyyn, koneoppimiseen, uneen ja lääketieteeseen.

Kahn opiskeli matematiikkaa Sveitsin liittovaltion teknillisessä korkeakoulussa Zürichissä (ETH Zürich) ja klassista huilunsoittoa Zürichin konservatoriossa. Hänet tunnetaan erityisesti ensimmäisen kamerapuhelimen kehittämisestä. Hän lähetti sen avulla reaaliaikaisen kuvan tyttärensä syntymästä vuonna 1997. Tämä ”Point, Shoot, Share, Instantly” -konsepti loi perustan nykyiselle sosiaalisen median kuvien jakamiskulttuurille.

Kahn on sarjayrittäjä ja on perustanut neljä merkittävää teknologiayritystä: Fullpower, LightSurf, Starfish ja Borland. Hänen uransa käynnistyi ohjelmistokehityksellä ensimmäiseen mikroprosessoriin perustuvaan henkilökohtaiseen tietokoneeseen, Micraliin. Borlandin johdossa hän vaikutti laajasti ohjelmistoteollisuuteen ja oli edelläkävijä tasa-arvon edistämisessä, muun muassa tarjoamalla ensimmäisenä ohjelmistoyrityksenä kotikumppanuusetuja.

Kahn on aktiivinen yhteiskunnallinen vaikuttaja ja puhui jo 1990-luvulla seksuaalivähemmistöjen oikeuksien puolesta. Hän toimii myös Lee-Kahn-säätiön luottamushenkilönä, joka tukee ympäristönsuojelua, koulutusta, terveydenhuoltoa ja taidetta.

Hänen perhetaustansa on vaikuttanut syvästi hänen elämäänsä ja ajatteluunsa: hänen äitinsä Claire Monis oli Auschwitzin naisorkesterin selviytyjä, ja hänen isänsä oli insinööri ja sosialisti. Musiikki on edelleen tärkeä osa hänen elämäänsä. Kahn on intohimoinen huilisti ja innokas muusikko sekä myös kilpapurjehtija.

Kahn puhuu sujuvasti englantia, ranskaa, espanjaa ja saksaa, ja hän on omistautunut sekä tekoälyn kehitykselle että perheelleen. Hän on naimisissa Sonia Leen kanssa, ja he ovat yhdessä perustaneet Lee-Kahn-säätiön. Vuoteen 2024 mennessä hänen nettovarallisuutensa on arvioitu noin kahdeksi miljardiksi dollariksi.

Kahnin vaikutus teknologia-alalla on edelleen merkittävä, ja hänen innovaationsa ovat inspiroineet lukemattomia yrittäjiä ja keksijöitä maailmanlaajuisesti.

## Lähteet
Itä–Länsi-ottelu 2007

**Vuoden 2007 [[Itä–Länsi-ottelu]]** pelattiin Kouvolassa Kouvolan pesäpallostadionilla 30. kesäkuuta – 1. heinäkuuta 2007. Miesten ottelun voitti Lännen joukkue jaksoin 1–2 (3–4, 7–3, 0–2) ja naisten ottelun voitti Idän joukkue jaksoin 2–0 (5–4, 5–3).

## Miehet
Miesten ottelun voitti Lännen joukkue jaksoin 1–2 (3–4, 7–3, 0–2). Idän joukkueeseen kuuluivat lyöntijärjestyksessä kolmospolttaja Sami Haapakoski, lukkari Jani Komulainen, kolmoskoppari Roope Korhonen, kakkoskoppari Olli Lehtola, kolmosvahti Toni Kohonen, kakkosvahti Matti Salminen, ykkösvahti Sami Partanen, kakkospolttaja Jaakko Heikkinen, sieppari Antti Vehkaperä, jokeripelaaja Teemu Haataja, jokeripelaaja Lauri Suutarinen, jokeripelaaja Pasi Kokkonen ja jokeripelaaja Tuomas Tallbacka. 

Lännen joukkueeseen kuuluivat lyöntijärjestyksessä kakkoskoppari Henri Puputti, kolmospolttaja Jussi Kemilä, kakkosvahti Pertti Mäkelä, kakkospolttaja Jarkko Kokko, lukkari Topi Kosonen, ykkösvahti Antti Kuusisto, sieppari Aki Orava, kolmoskoppari Anssi Lammila, kolmosvahti Mikko Röppänen, jokeripelaaja Jere Dahlström, jokeripelaaja Juha Korhonen, jokeripelaaja Valtteri Ketonen ja jokeripelaaja Veli-Pekka Yli-Hirvelä. Kentän parhaana palkittiin Lännen lukkari Topi Kosonen.

## Naiset
Naisten ottelun voitti Idän joukkue jaksoin 2–0 (5–4, 5–3). Idän joukkueeseen kuuluivat lyöntijärjestyksessä sieppari Jenni Tolonen, kolmoskoppari Maaru Seppä, kakkosvahti Paula Rautiainen, lukkari Kaisa Salmela, kakkospolttaja Tiina Tolonen, ykkösvahti Johanna Vikman, kakkoskoppari Henna Kytösalmi, kolmospolttaja Sonja Koskinen, kolmosvahti Silja Rehunen, jokeripelaaja Marjukka Mäkinen, jokeripelaaja Hanne Parviainen, jokeripelaaja Mervi Morgan ja jokeripelaaja Suvi Halonen. 

Lännen joukkueeseen kuuluivat lyöntijärjestyksessä kakkoskoppari Elina Mäki, kakkosvahti Johanna Pentilä, kakkospolttaja Tiia Pöntinen, kolmosvahti Sanna Lappalainen, kolmospolttaja Kaisa Kärkkäinen, ykkösvahti Satu Yli-Hirvelä, sieppari Miia Suominen, lukkari Sirpa Pollari, jokeripelaaja Susanna Ylä-Kero, jokeripelaaja Niina Ylä-Autio, jokeripelaaja Sanna Luoma ja jokeripelaaja Sarita Heikkinen. Kentän parhaana palkittiin Idän lukkari Kaisa Salmela.

## Lähteet
Särkiluoma

**Särkiluoma** on matala ylänköjärvi Kuusamossa Pohjois-Pohjanmaalla. Sen pinta-ala on 4,7 neliökilometriä. Etäisyys Oulusta on 167 kilometriä itäkoilliseen. Särkiluoma sijaitsee Kuusamon eteläosassa aivan Taivalkosken rajan tuntumassa.

## Maantiede
Särkiluoman lahdet ovat hyvin leveäsuisia, kuten Sassinlahti ja Huutolahti järven lounaisosassa sekä Saunalahti järven pohjoisosassa ja Vanhanmökinlahti idässä. Etelärannan laaja Puutioniemi erottaa järven lounaisosan kaakkoisosasta. Vain noin seitsemän prosenttia Särkiluomasta on vähintään kolme metriä syvä. Syvin kohta, noin kuusi metriä, sijaitsee järven länsipuoliskolla.

Särkiluoman länsiosassa on kartan mukaan Isosaari ja Pikkusaari. Niiden länsipuolella sijaitsee Saarenniemi. Särkiluoman rannoilla on jonkin verran pientaloja ja pohjoisrannalla sijaitsee Särkelä-niminen pieni kylä. Järven eteläpuolella on Hukanharju.

Särkiluoman merkittävin tulouoma on pohjoisesta Alimmaiselta Kontioluomalta (249,2 metriä merenpinnan yläpuolella) virtaava Kontiojoki. Särkiluoman ja Alimmaisen Kontioluoman välinen etäisyys on pienimmillään noin puolitoista kilometriä. Särkiluomaa reunustavien soiden halki virtaa useita vähäisiä tulouomia. Särkiluoman luusua sijaitsee altaan kaakkoisosassa, josta alkaa itään Polojärveen (236,6 metriä mpy) virtaava Särkioja. Särkiluoman ja Polojärven välinen etäisyys on kolmisen kilometriä.

Särkiluoman vesitilavuus on 7&nbsp;550&nbsp;000 kuutiometriä. Järven ekologinen tila on hyvä.

Särkiluoma (61.350.1.002) kuuluu Särkiojan valuma-alueeseen (61.35), joka on toisen jakovaiheen vesistö Iijoen vesistössä (61). Ensimmäinen jakovaihe on Iijoen yläosan valuma-alue (61.3). Särkiluoma on laajin Särkiojan valuma-alueen 53:sta vakavedestä.

## Lähteet
Peilisiipikala

**Peilisiipikala** (*Hirundichthys speculiger*) on liitokaloihin kuuluva kalalaji. Lajia tavataan kaikista lämpimistä valtameristä.

## Koko ja ulkonäkö
Peilisiipikala voi kasvaa suurimillaan noin 30 cm pitkäksi. Ruumiinrakenteeltaan laji on pitkänomaisen virtaviivainen. Kookkaat rintaevät ovat pitkät ja leveät. Kalan pyrstöevä on voimakkaasti haarautunut ja pyrstön alaosa on yläosaa pidempi. Peilisiipikala on selästään vihertävän sininen ja väri vaalenee hopeanhaarmaaksi kyljissä ja vatsassa. Selkä- ja peräevät ovat harmahtavat ja muut evät ovat ainakin osittain läpikuultavat. Rintaevissä on tumma juova.

## Levinneisyys ja elintavat
Peilisiipikalaa tavataan hyvin laajalta alueelta trooppisista vesistä Atlantista, Intian valtamerestä ja Tyynestämerestä. Laji elää lähellä veden pintaa ja pyydystää ravinnokseen planktonäyriäisiä. Kalan lisääntymiskausi on ympärivuotinen. Peilisiipikalan kutu tarttuu pinnalla kelluviin esineisiin.

## Lähteet
Emails I Can’t Send

**Emails I Can't Send** on yhdysvaltalaisen laulajan Sabrina Carpenterin viides studioalbumi. Se julkaistiin 15. heinäkuuta 2022 Island Recordsin kautta. Albumi on pääosin pop- ja folk-pop -tyylinen, ja siinä on myös synth-pop -tuotantoa sekä vaikutteita alternative popista, bedroom popista, elektropopista ja tarinankerronnasta. Albumin teemana ovat sähköpostit ja viestit, jotka Carpenter kirjoitti mutta ei koskaan lähettänyt.

Albumia edelsi viisi singleä – "Skinny Dipping", "Fast Times", "Vicious", "Because I Liked a Boy" ja "Nonsense". Albumin tukena Carpenter lähti Emails I Can't Send Tour -kiertueelle syyskuussa 2022. Albumista julkaistiin vuonna 2023 deluxe-versio nimeltä Emails I Can't Send Fwd, joka sisälsi myös singlen "Feather".

Albumi sijoittui top 30 -listalle Argentiinassa, Australiassa, Irlannissa, Alankomaissa, Uudessa-Seelannissa ja Yhdysvalloissa. Se sai musiikkikriitikoilta yleisesti myönteisiä arvioita ja pääsi Rolling Stonen ja Billboardin vuoden 2022 parhaiden albumien listauksille.

## Kaupallinen menestys
*Emails I Can't Send* debytoi sijalla 23 Yhdysvaltain Billboard 200 -listalla, saavuttaen 18 000 albumin ekvivalenttiyksikköä, joista 7 000 oli fyysisen albumin myyntiä. Albumi nousi myös Kanadan albumilistalle sijalle 55, mikä oli Carpenterin toinen ja samalla korkein sijoitus kyseisellä listalla. Lisäksi albumi debytoi sijalla 76 Ison-Britannian albumilistalla, mikä oli Carpenterin ensimmäinen esiintyminen kyseisellä listalla. Australiassa albumi nousi sijalle 44 ARIA Albums Chartilla, ja Uudessa-Seelannissa se sijoittui sijalle 27, ollen myös hänen ensimmäinen sijoituksensa kyseisellä listalla.

Carpenterin kuudennen studioalbumin *Short n’ Sweet* ja siihen liittyvän kiertueen julkaisun jälkeen vuonna 2024, *Emails I Can’t Send* koki suosiopiikin ja saavutti uusia listasijoituksia useissa maissa. Isossa-Britanniassa albumi palasi listalle ja nousi uudelle huippusijalle 40. Kanadassa se kipusi uudelle ennätyssijalle 32. Myös Australiassa (27), Alankomaissa (19), Irlannissa (22), Norjassa (19) ja useilla muilla Euroopan markkinoilla saavutettiin uusia huippusijoituksia, mukaan lukien ensiesiintymiset Ranskan, Ruotsin ja Sveitsin listoilla.

## Kappaleet

## Lähteet
Ristiritarit

**Ristiritarit** () on Henryk Sienkiewiczin historiallinen romaani vuodelta 1900.

Väkivaltainen romaani kuvaa keskiajan puolalaisten ja saksalaisen ritarikunnan välistä kamppailua ja Tannenbergin taistelua vuonna 1410 puolalaisten näkökulmasta. Teos ilmestyi ensimmäisen kerran suomeksi WSOY:n kustantamana vuonna 1936.

Romaanin pohjalta on tehty Aleksander Fordin elokuva Ristiritarit (1960).

## Lähteet

## Aiheesta muualla
*Ristiritarit Projekti Lönnrot
Vester Nebel (Esbjerg)

**Vester Nebel** on taajama Esbjergin kunnassa Tanskassa. Taajamassa oli 420 asukasta vuoden 2025 alussa.

## Väestökehitys

## Lähteet

## Aiheesta muualla
Felix Unger Sörum

**Felix Unger Sörum** (s. 14. syyskuuta 2005 Trondheim, Norja) on ruotsalainen jääkiekkoilija, pelipaikaltaan oikea laitahyökkääjä, joka pelaa AHL-seura Chicago Wolvesissa. Hänellä on myös NHL-sopimus Carolina Hurricanesin kanssa.

Maajoukkuetasolla Unger Sörum on voittanut pronssia maailmanmestaruuskilpailuissa vuonna 2024 ja hopeaa sekä nuorten maailmanmestaruuskilpailuissa 2024 että alle 18-vuotiaiden maailmanmestaruuskilpailuissa 2023.

## Lähteet
Linda Saul

**Linda Saul** (o.s. Saar; 17. toukokuuta 1907 Tartto – 30. maaliskuuta 1997 Tallinna) oli virolainen laulunopettaja, kapellimestari ja kuoronjohtaja.

Saul opiskeli Tallinnan konservatoriossa kuoronjohtoa Juhan Aavikin luokalla vuosina 1929–1931. Hän valmistui Tallinnan konservatoriosta Nikolai Sternbergin ja Ludmilla Hellat-Lemban luokalta vuonna 1938. Saul työskenteli vuodesta 1929 korrepetiittorina ja myöhemmin musiikillisena johtajana useissa Viron teattereissa. Hän perusti Viron radion naisensemblen vuonna 1944 ja johti sitä vuoteen 1966 saakka. Saul opetti Tallinnan musiikkikoulussa vuosina 1944–1961 ja Tallinnan valtionkonservatoriossa vuosina 1950–1986, dosenttina vuodesta 1980. Hänen oppilaidensa joukossa olivat Valentina Hein, Paula Padrik, Margarita Voites, Mare Jõgeva, Tiiu Levald, Evi Vanamölder, Helvi Raamat ja Taisto Noor.

Saul meni naimisiin muusikko Voldemar Saulin kanssa. Jaan Saul ja Peeter Saul olivat pariskunnan lapsia. Saul sai vuonna 1972 Viron sosialistisen neuvostotasavallan kunniataiteilijan arvonimen. Hän oli Viron teatteriliiton jäsen vuodesta 1960. Saul julkaisi tutkielman *Aino Tamm* (1978).

## Lähteet
Kuopion alueliitokset

**Kuopion alueliitokset** ovat sarja hallinnollisia kuntaliitoksia, joiden myötä Kuopion kaupunki on laajentunut ympäröivien kuntien alueille. Liitosten seurauksena Kuopio on kasvanut väestöltään ja pinta-alaltaan huomattavasti sekä vahvistanut asemaansa Itä-Suomen keskuksena.

## Taustaa
Kuopio perustettiin virallisesti vuonna 1775, ja se kehittyi vähitellen Savo-Karjalan hallinnolliseksi ja kulttuuriseksi keskukseksi. 1900-luvun jälkipuoliskolla alettiin toteuttaa laajempia alueliitoksia, joiden tavoitteena oli tehostaa hallintoa ja vahvistaa kaupunkiseudun elinvoimaa.

## Ensimmäiset liitokset
Ensimmäinen merkittävä alueliitos tapahtui vuonna 1969, kun pääosa Kuopion maalaiskunnasta liitettiin kaupunkiin. Tämän myötä Kuopio sai lisää maaseutualuetta ja väestöpohjaa. Vuonna 1973 Kuopioon liitettiin Riistaveden kunta, joka sijaitsi kaupungin pohjoispuolella.

## 2000-luvun liitokset
2000-luvulla Kuopion alueliitokset kiihtyivät. Vuoden 2005 alussa Vehmersalmi liittyi Kuopioon, ja samalla kaupungin väkiluku nousi yli 90&nbsp;000 asukkaan. Karttulan kunta liitettiin Kuopioon vuonna 2011, ja kaksi vuotta myöhemmin, vuonna 2013, myös Nilsiä yhdistettiin osaksi kaupunkia.

## Viimeisimmät liitokset
Maaningan kunta liitettiin Kuopioon vuoden 2015 alussa, ja viimeisin alueliitos toteutui vuoden 2017 alussa, kun Juankosken kaupunki yhdistettiin Kuopioon. Näiden liitosten seurauksena Kuopion väestö kasvoi merkittävästi ja sen alue laajeni useisiin entisiin kuntakeskuksiin.

## Toteutumattomat liitossuunnitelmat
Vuonna 2014 käynnistettiin kuntajakoselvitys, jossa tarkasteltiin Kuopion, Siilinjärven ja Suonenjoen mahdollista yhdistymistä vuoden 2017 alussa. Ulkopuolisten selvittäjien esityksestä huolimatta liitos kariutui keväällä 2015, kun Siilinjärven ja Suonenjoen valtuustoryhmät ilmoittivat, etteivät halua jatkaa neuvotteluja. Suurimmat huolenaiheet liittyivät lähipalveluiden säilymiseen harvaan asutuilla alueilla sekä asukkaiden vaikutusmahdollisuuksien heikentymiseen.

## Pitäjäraadit
Kuopion aiemmilla kuntaliitosalueilla toimii pitäjäraateja, jotka valitaan kahden vuoden välein pitäjäkokouksissa. Raadit edistävät lähidemokratiaa ja toimivat kaupunginhallituksen alaisuudessa, mutta eivät ole virallisia toimielimiä. Niiden tehtävänä on lisätä asukkaiden vaikutusmahdollisuuksia ja tukea paikallista kehittämistä. Kaupunki rahoittaa toimintaa, ja mukaan voi hakea kuka tahansa alueen asukas.

## Vaikutukset
Alueliitosten myötä Kuopiosta on kasvanut yksi Suomen suurimmista kaupungeista. Vuoden 2024 lopulla kaupungissa asui noin 125&nbsp;600 asukasta. Liitokset ovat tuoneet mukanaan hallinnollisia ja taloudellisia haasteita, mutta ne ovat myös vahvistaneet kaupungin asemaa koulutuksen, tutkimuksen ja palveluiden keskuksena Itä-Suomessa.

## Lähteet
Fritz Syberg

**Christian Friedrich Wilhelm Heinrich Syberg** (28. heinäkuuta 1862 Faaborg – 20. joulukuuta 1939 Kerteminde) oli tanskalainen taidemaalari. Hän oli ”Fynin maalareiden” johtohahmoja. Syberg maalasi erityisesti kotisaarensa Fynin maisemia naturalistisesti ja impressionistisesti. Hän myös kuvitti H. C. Andersenin satukirjoja.

Syberg opiskeli muun muassa Kristian Zahrtmannin johdolla. Hän oli naimisissa taidemaalari Anna Sybergin kanssa, ja heidän poikansa Ernst Syberg ja Franz Syberg olivat myös taiteilijoita.

## Teoksia

Fritz Syberg, Moder og datter, 1899, KMS1630, Statens Museum for Kunst.jpg|*Moder og datter* (Tanskan valtion taidemuseo, 1899)
Syberg Aftenleg i Svanninge Bakker 1900.jpg|*Aftenleg i Svanninge Bakker* (1900)
Syberg Børnene på Fyns Hoved 1905.jpg|*Børnene på Fyns Hoved* (1905)
Fritz Syberg, Ved frokosten, 1906, privat eje.png|*Ved frokosten* (1906, maalaus sai innoitusta Johannes V. Jensenin ylistysrunosta smørrebrødille)
Syberg Overkærby Bakke. Vinter 1917.jpg|*Over Kærby Bakke. Vinter * (1917)


## Lähteet

## Aiheesta muualla
Bärbel Bas

**Bärbel Bas** (s. 3. toukokuuta 1968 Duisburg) on saksalainen sosiaalidemokraattinen poliitikko, joka on ollut liittopäiväedustaja vuodesta 2009 ja toiminut maansa työ- ja sosiaaliministerinä toukokuusta 2025. Tätä ennen hän oli liittopäivien puhemies. Ennen poliittista uraansa Bas työskenteli sairausvakuutusalalla.
## Lähteet

## Aiheesta muualla

* Saksan liittopäivät 
* Saksan liittohallitus